3Ai bivúvúmán byábán, bədzóē yā mə̄ndá běsīá bábán, bod akúda ḿbɔ́g ai miǹtɛd zamgbál ai məwóm mə́saman, miǹkángā mí bod ású esíé yā Ndá Zambá. 14Á bəlevíta: Shemaya mɔ́n Hashuv, mɔ́n Azrikam, mɔ́n Hashavya, bɔ́n bə́ Merari; 15ai Bakbakar, Hersɛsh, Galal, ai Mathanya mɔ́n Mika, mɔ́n Zikri, mɔ́n Asaf, 16ai Ovadya mɔ́n Shemaya, mɔ́n Galal, mɔ́n Yedutun, ai Bɛrɛkya mɔ́n Asa, mɔ́n Elkana yǎ a ngábə́ tɔá á māl mə́ Netofatít. 17Bəkálā míḿbɛ́ bə́ ngábə́ nâ: Shalum, Akuk, Talmôn, Ahimân, ai bivúvúmán byábán Shalum énye a ngábə́ ǹdzōe wabán. 18A zaa kwí anā, bə́ tə́lə̄ á ḿbɛ̄ óngóla ǹkúkúmá ḿfág yā ńtōlē dzób, ḿbɔ̄ bə́ ngábə́ bə̄kála mim̀bɛ́ yā ǹkán bəlevíta. 18Shalum mɔ́n Koré, mɔ́n Eviasaf, mɔ́n Koré, ai bivúvúmán bíé yā ndá ésīá, Koréǐt yā bə́ ngábə́ bələ́ ésīē yā bikóan, bə́ kálaga mim̀bɛ́ mí sí yā êběm, anə́ ḿból bēsīā bábán bə́ ngábə́ bələ́ bīsíé yā ńkán bítá Ńtondôbə, bə́ kálaga anyíí yā ndá. 20Pinhas mɔ́n Eléazar a ngábə́ ǹdzóe wabán mə́lú yā á mvús. 21Ǹtondôbə a ngábə́ ai nyé. Zekarya mɔ́n Meshɛlɛmya a ngábə́ ńkala yǎ ányíí yā ébə̌m bikóan. 22Ébá bə́sə̄ bə́ ngátɔ́bɔban anə́ bə̄kálā mímbɛ́ bə́ ngábə́ bod miǹtɛd míbɛ̄ ai awômo ai bə́bɛ̄. Bə́ ngábə́ ńkōān á māl mábán. Dávid bân Samuɛ̂l ǹyéne mam ḿbɔ̄ bə́ ngátə́lē bɔ́ á ńtīē kɔ́m ásū ésīē tē.